Sergio González

Sergio González Soriano, yleensä vain Sergio (s. 10. marraskuuta 1976 L'Hospitalet de Llobregat, Espanja) on espanjalainen entinen jalkapalloilija ja nykyinen valmentaja. Hän oli pelipaikaltaan puolustava keskikenttäpelaaja. Hän toimii Cádizin ja Katalonian maajoukkueen päävalmentajana.

 Seurajoukkueura 
Barcelonaislähtöinen Sergio pelasi ensimmäisen Espanjan pääsarjaottelunsa Espanyolin riveissä 10. huhtikuuta 1998 ottelussa Tenerifeä vastaan. Ensimmäisen kauden aikana Espanyolin edustusjoukkueessa hän pelasi kuusi ottelua. Seuraavina kolmena kautena hän vakiinnutti paikkansa keskikentällä ja pelasi yhteensä 104 ottelua tänä aikana.

Sergio siirtyi kesällä 2001 Deportivo La Coruñaan. Ensimmäisenä kautenaan Deportivossa hän pelasi 38 ottelua ja teki niissä neljä maalia. Deportivo sijoittui kaudella pääsarjassa toiseksi ja voitti Copa del Reyn.

Heinäkuussa 2010 hän siirtyi valencialaisseura Levanteen.Sergio González se convierte en nuevo jugador del Levante UD  Levante UD. Viitattu 23.7.2010.

 Maajoukkueura 
Sergio kutsuttiin Espanjan maajoukkueeseen ensimmäistä kertaa maaliskuussa 2001 vuoden 2002 MM-karsintaotteluun ja ystävyysotteluun Ranskaa vastaan. Hän oli mukana Espanjan maajoukkueessa vuoden 2002 MM-kilpailuissa.

 Valmentajaura 
27. toukokuuta 2014 Sergio nimettiin barcelonalaisseura Espanyolin päävalmentajaksi kaksivuotisella sopimuksella.El club anuncia que Sergio González será el entrenador Marca. Viitattu 29.5.2014. Espanyol-pestinsä ohessa Sergio alkoi valmentaa lokakuussa 2015 Katalonian maajoukkuetta.Gerard Lopez and Sergio Gonzalez will coach Catalan national team Sport.es. Viitattu 8.2.2022.

Espanyol erotti Sergion joulukuussa 2015.Gracias y hasta siempre, Sergio RCD Espanyol. Viitattu 8.2.2022. Hän oli vailla seurajoukkuepestiä aina huhtikuuhun 2018 saakka, kunnes hänestä tuli Real Valladolidin päävalmentaja.Sergio González, nuevo entrenador del Valladolid Sport.es. Viitattu 8.2.2022. Hän johdatti Valladolidin viidenneksi Segundassa kauden 2017/18 päätteeksi ja seura nousi karsintojen kautta La Ligaan. Hän luotsasi joukkuetta pääsarjassa kaksi kautta. Valladolid putosi Segundaan kauden 2020/21 päätteeksi ja seurajohto erotti Sergion tehtävistään.Ronaldo Nazario sacks Sergio Gonzalez following Real Valladolids La Liga relegation football-espana.net. Viitattu 8.2.2022.

Tammikuussa 2022 Sergiosta tuli La Ligan putoamiskamppailuun juuttuneen Cádizin päävalmentajana.Sergio González, nuevo entrenador del Cádiz Cádiz CF. Viitattu 8.2.2022.

 Saavutukset 
 Copa del Rey: 2000, 2002
 Supercopa de España: 2002

 Lähteet 

 Aiheesta muualla 
 Sergion tilastot BDFutbol-sivustolla 

Luokka:Espanjalaiset jalkapalloilijat
Luokka:Vuonna 1976 syntyneet
Luokka:Elävät henkilöt